http___www.saorview.ie_as-gaeilge_cur-sios-ar-na-caineil-teilifise__1.xml
1.1 2.1 3.1 3.2 4.1 5.1 5.2
Ireland's Free Digital Television Service The TV you love With Saorview you have the best in Irish TV and you have the possibility to access free channels from the UK. Whatever TV you love, Saorview has lots of it from soaps, drama, sport, travel, chat, documentaries, reality, and more besides. In a way that suits you Saorview has a range of options that allow you to access free TV in a way that suits you. For a set top box, via a smart TV, in your living room, bedroom or holiday home, connected to a satellite dish to increase your access or with built in recorder to pause, rewind and record live TV.
1.1 2.1 2.2 2.3 3.1 3.2 3.3 4.1 4.2 4.3 5.1 5.2 5.3 6.1 6.2 7.1 7.2 8.1 9.1 9.2 9.3 9.4 10.1 10.2 11.1 11.2
Cur síos ar na Cainéil Teilifíse RTÉ One an cainéal teilifíse is mó lucht féachana in Éirinn. Is ar an gcainéal seo a fhaightear cláir nuachta agus cúrsaí reatha náisiúnta agus idirnáisiúnta atá iontaofa údarásach. Bíonn réimse cuimsitheach d’ábhar fíorasach, drámaíochta, ealaíne, siamsaíochta agus slí mhaireachtála a léirítear in Éirinn ar fáil ar an gcainéal chomh maith le cláir den chéad scoth ón iasacht. RTÉ Two an cainéal ar a mbíonn spórt na hÉireann agus cláir do leanaí agus do dhaoine óga i rith an lae. I sceideal an tráthnóna, cuirtear réimse d’ábhar drámaíochta agus siamsaíocht den nuáil ar fáil chomh maith le cláir a cheannaítear isteach. Craoltar ábhar mórshuntais, lena n-áirítear ábhar spóirt agus drámaíochta as sceideal RTÉ 2, ar chaighdeán ardghléine HD ar RTÉ Two HD. TV3 an dara cainéal is mó lucht féachana in Éirinn agus an craoltóir tráchtála is mó. Tá TV3 chun cinn maidir le cláir siamsaíochta agus bíonn an chuid is fearr d’ábhar a léirítear in Éirinn agus na cláir is mó le rá ón iasacht le chéile sa sceideal. Is craoltóir neamhspleách é TV3 agus cuirtear réimse cláir nuachta agus cúrsaí reatha ar fáil freisin ar díol suntais iad don lucht féachana in Éirinn sa lá atá inniu ann. Is é TG4 cainéal teilifíse Gaeilge na hÉireann. Bíonn ar a laghad sé huaire an chloig de chláir ardchaighdeáin den nuáil i nGaeilge sa sceideal gach lá, chomh maith le réimse leathan ábhair i dteangacha eile. Cuirtear sceideal clár Gaeilge ar fáil gach lá do leanaí agus do dhaoine óga. Is cuid de ghrúpa TV3 an cainéal 3e ar a gcraoltar réimse leathan clár lena mbaineann cuid mhór a cheannaítear isteach as Stáit Aontaithe Mheiriceá, an Astráil agus an Ríocht Aontaithe, chomh maith le hábhar de chuid na hÉireann. Tá 3e dírithe ar shiamsaíocht éadrom spleodrach agus drámaíocht, cláir grinn, spórt agus scannáin a chraoltar den chuid is mó. Ar UTV Ireland, bíonn cláir siamsaíochta, nuachta agus cúrsaí reatha, drámaíochta agus faisnéise den scoth a thugann léiriú ar shaol an lae inniu in Éirinn. An 1ú lá d’Eanáir 2015 a seoladh UTV Ireland agus ar an gcainéal bíonn cuid de na cláir is mó a bhfuil tóir orthu ar ITV – Coronation Street agus Emmerdale ina measc chomh maith le cláir nuachta a léirítear sa bhaile a thugann léargas ar scéalta móra an lae. Cainéal leanúnach nuachta atá in RTÉ News Now ar a mbíonn cláir bheo nuachta, cláir bheo cúrsaí reatha, cláir athuaire nuachta agus cúrsaí reatha, trácht beo ar imeachtaí speisialta, scéalta nuachta ar thob na huaire, agus na scéalta is deireanaí spóirt, gnó agus aimsire go leanúnach i rith an lae. Is seirbhís teilifíse faoi leith i rith an lae do leanaí sé bliana d’aois agus níos óige atá in RTÉjr. Bíonn RTÉjr ag craoladh ón 9 r.n. go dtí 6.30 i.n. ó Luan go hAoine agus i rith na maidine ar an Satharn agus an Domhnach. Tá an cainéal saor ó fhógraí. Cláir a léirítear in Éirinn bunchloch an sceidil ag RTÉjr agus bíonn cláir bheoghnímh agus ábhar beochana de chuid na hÉireann go tréan sa sceideal. Bíonn RTÉ One + 1 ar an aer ón 7 i.n. go dtí mall san oíche. Tugann an cainéal seo an dara deis do dhaoine príomhchláir RTÉ One a fheiceáil, uair an chloig níos deireanaí. RTÉ Aertel Digital an leagan feabhsaithe digiteach de sheirbhís teilithéacs RTÉ atá nua-aimseartha, tapa agus cóiriúil don lucht úsáide. Bíonn ábhar nuachta, spóirt agus aimsire ar an tseirbhís chomh maith le heolas maidir le cúrsaí taistil, amanna eitilte, fógraí poiblí agus eile arna chur ar fáil ar thob na huaire ar bhealach áisiúil.